Page:Latin for beginners (1911).djvu/246

220 THE CITY IS TAKEN vīneīs ad ipsum oppidum agitur. Tum turris in aggere prōmovētur; arietibus quī sub vīneīs conlocātī erant mūrus et portae discutiuntur; ballistīs, catapultīs, reliquīsque tormentīs lapidēs et tēla in oppidum coniciuntur. Postrēmō cum iam turris et agger altitūdinem mūrī adaequant et arietēs moenia perfrēgērunt, signō datō mīlitēs inruunt et oppidum expugnant. LXXIV. THE CITY IS TAKEN • THE CAPTIVES ARE QUESTIONED Omnibus rēbus necessāriīs ad oppugnandum ā Pūbliō comparātis, dēliberātur in conciliō quod cōnsilium oppidī expugnandī ineant. Tum ūnus ex centuriōnibus, vir reī mīlitāris peritissimus, “Ego suādeō,” inquit, “ut ab eā parte, ubi aditus sit facillimus, aggerem exstruāmus et turrim prōmoveāmus atque ariete admōtō simul mūrum discutere cōnēmur.” Hoc cōnsilium cum omnibus placēret, Caesar concilium dīmīsit. Deinde mīlitēs hortātus ut priōrēs victōriās memoriā tenērent, iussit aggerem exstruī, turrim et arietem admovērī. Neque oppidānīs cōnsilium dēfuit. Aliī ignem et omne genus tēlōrum dē mūrō in turrim coniēcērunt, aliī ingentia saxa in vīneās et arietem dēvolvērunt. Diū utrimque ācerrimē